સપ્તાહની શરૂઆતમાં તારીખ 13 અને 14ના રોજ ભાગ્‍ય સાથ ન આપતું હોય તેમ લાગે. કોઈને કોઈ કારણોસર કામ ખોરંભે પડે. ઓફિસમાં અગત્‍યના મુદ્દાઓ અંગે ઉપરી અધિકારીઓ સાથે ચર્ચા વિચારણા થશે. ઓફિસના કામકાજના અર્થે પ્રવાસે જવાનું થાય. તા. 15 કામનું ભારણ વધે. પરિવારની બાબતમાં ઊંડો રસ લઇ સભ્‍યો સાથે વિચાર વિમર્શ કરવાનો થશે. એટલે કે બંને મોરચે લડવું પડશે. ટેન્શનપૂર્ણ સમયમાં અકસ્‍માતથી સાચવવું. પત્નીનું આરોગ્‍ય ચિંતા કરાવે. સપ્તાહના મધ્યમાં આપ મિત્રવર્તુળથી ઘેરાયેલા રહેશો. તા. 15,16 તથા તા. 17 તેમના તરફથી ભેટસોગાદો મળે અને આપ પણ મિત્રો પાછળ ધનખર્ચ કરો. નવા મિત્રો પણ બનશે જે ભવિષ્‍યમાં લાભદાયક સાબિત થાય. સરકારી, અર્ધસરકારી કાર્યોમાં સફળતા મળે. સંતાનોથી લાભ થાય. રોજિંદી જીવનશૈલીથી દૂર થઈ સામાજિક કાર્યોમાં વધારે અભિરૂચિ રહે. તા. 17 બપોર પછી અને તા. 18,19 દૂર વસતા સ્‍વજનના સમાચાર મળે અથવા તેમના સંપર્ક થાય. આકસ્મિક ધનલાભની શક્યતા નકારી શકાય નહીં. પારકી કડાકૂટમાં પડશો તો સામે ચાલીને મુસીબત વહોરી લેશો. ઝડપથી નાણાં રળવા શેર-સટ્ટો, જુગાર કે અનીતિનો માર્ગ અપનાવશો તો લાખના બાર હજાર થશે. કોર્ટ- કચેરીમાં ન પડવાની કે કોઇના જામીન ન બનવાની સલાહ છે. આપના મનની એકાગ્રતા ઓછી રહેવાથી અનિદ્રાના ભોગ બનો. શારીરિક સ્‍વાસ્‍થ્‍ય બગડે. નાણાંની લેવડદેવડ કરતાં ધ્‍યાન રાખવું. ટૂંકમાં આ સપ્તાહ સાચવીને પસાર કરી દેવાની સલાહ છે.